kardosdrur/scandi-wiki huggingface dataset:
Fortolkning af Første Mosebog

Mange teologer og lægfolk har bidraget til en fortolkning af Første Mosebog og har dermed bidraget til det meget sammensatte og brogede billede der viser sig når man sammenligner fortolkninger, mellem forskellige fortolkningsskoler, og over tid. Fortolkningerne strækker sig fra bogstavelig læsning af Første Mosebogs beretninger om fx verdens skabelse eller syndfloden, som får indflydelse på opfattelsen af menneskets oprindelse, jordens alder og sprogs mangfoldighed. I modsætning hertil findes den symbolske, allegoriske eller narrative fortolkning, hvor beretningerne bruges som forklaring på almenmenneskelige problemstillinger, overleveret livsvisdom, eller "gode historier". Andre benægter historiciteten af alle beretningerne i Første Mosebog, og anser teksten for at være rent opspind eller mundtlig mytedannelse fortalt fra generation til generation i stil med Homers Iliaden.

Problematikken og debatten om tekstens budskab har eksisteret i over 2000 år. Det er et problematisk emne fordi teksten er en del af det religiøse fundament for to verdensreligioner, kristendommen og jødedommen og delvist eller indirekte også for islam. De tillægger teksten en anden betydning end almindelige bøger idet de mener at teksten er inspireret af Gud og en åbenbaring fra Gud. Det åbner en diskussion om tekstens ufejlbarlighed eller modsatte.

Det Gamle Testamente
Bøger i Det Gamle Testamente
Første Mosebog
Teologi
TripleNine

TripleNine (999) er en fiskemels- og fiskeolieproducent, der ligger i Esbjerg. 

TripleNine ejes af fiskerne i Esbjerg

Ekstern henvisning 
TripleNines hjemmeside

Fiskeproduktvirksomheder i Danmark
Virksomheder i Esbjerg
Hamarøy

Hamarøy (samisk Habmer) er en kommune i Nordland fylke i Norge. Den grænser i øst til Tysfjord, i syd til Sørfold, og i vest til Steigen.   I forbindelse med Kommunereformen i Norge 1. januar 2020 blev den sydlige del af den da nedlagte   Tysfjord kommune lagt til Hamarøy kommune.

Hamarøy er kendt som Knut Hamsuns hjemsted. Kommunen har lidt under 2000 indbyggere. Kommunens center ligger i Oppeid, og her findes blandt andet kommuneadministrationen, butikker, bank og postkontor.

Elve, fjorde, fjelde og søer 
 Glimma – fjordarm med kraftig tidevandsstrøm.
 Fjerdvatnet
 Strindvatnet

Byer og bebyggelser 
 Oppeid- Oppeid bliver regnet som kommunecentret i Hamarøy kommune, her ligger kommunehuset og flere kommunale tjenester. Kommunens videregående skole, Knut Hamsun VGS ligger også her.
 Skutvik – færgested med overfart til Svolvær.
 Tranøy – gammelt handelssted. Tranøy fyr.
 Innhavet
 Ulvsvåg

Tusenårssted 
Hamarøy kommunes tusenårssted er Skogheimgården som Marie og Knut Hamsun drev  fra  1911 til 1917. Gården ligger i Oppeid i Hamarøy.

Kirker 
Hamarøy kirke er  bygget i 1974 i beton med 300 pladser på Presteid. Samme sted har der tidligere ligget flere kirker. Forrige kirke blev flyttet til Karlsøy gård i Sagfjord. Altertavlen i Sagfjord kirke kommer fra forrige kirke på Presteid.

Seværdigheder 
 Salten Museum – Hamarøy Bygdetun 
 Salten Museum – Hamsuns barndomshjem

Eksterne henvisninger 

 Kultur i Hamarøy på kortfra Kulturnett.no 
 Færgerute  Skutvik – Skrova – Svolvær
 skutvik.com Skutviks webside
 turliv.no – billeder og information om turmål i Hamarøy 

Kommuner i Nordland
Termisk atomsky

En termisk atomsky er den – ved fremstilling af et Bose-Einstein kondensat (BEC) – omgivende atomsky. Den termiske sky er karakteriseret ved at bestå af atomer, der ikke alle okkuperer den lavest mulige kvantetilstand. Med andre ord består den termiske sky – modsat kondensatet – af atomer, der er exciteret i energiniveauer, der afviger fra det lavest muligt energiniveau.

Kvantemekanik
Hattfjelldal

Hattfjelldal (samisk Aarborte) er en kommune i landskabet Helgeland i Nordland fylke i Norge. Den grænser i nord til Hemnes, i syd til Røyrvik, og i vest til Grane og Vefsn kommuner. I øst ligger Sverige.

Kommunen har administrationscentrum i Hattfjelldal. Her ligger også Sameskolen, som give oplæring i sydsamisk sprog. Skovbrug og landbrug er de vigtigste erhverv i kommunen. Den største industrivirksomhed er spånpladefabrikken Arbor.
Kommunen har rigsvejforbindelse til Sverige og til Trofors.

Geografi 

Store dele af kommunen består af skov- og fjeldområder. Kommunen har fået navn efter fjeldet Hatten, som er en karakteristisk fjeldformation. Størsteparten af Norges næst største sø, Røssvatnet, ligger i kommunen. Andre søer er Daningen og Elsvatnet.

Naturbeskyttelsesområder 
Det findes flere store naturbeskyttelsesområder i kommunen: Børgefjell nationalpark, Austre Tiplingan landskabsværnområde, Favnvassdalen landskabsværnområde, Skardmodalen naturreservat, Storveltlia naturreservat, Varnvassdalen naturreservat, Storslettmyra naturreservat.

Historie 
Hattfjelldal var oprindelig en del af Vefsn, men blev udskilt som selvstændig kommune i 1862. Fjeld- og skovsområderne var oprindelig bosat af samer. Fra midten af 1800-tallet begyndte nybyggere at etablere gårde i distriktet, hvilket medførte at græsningsområderne til samerne blev reduceret.

Under anden verdenskrig byggede tyskerne en flyveplads i kommunen, samt en bunker. Allerede før krigen var der flyaktivitet i Hattfjelldal, da man brugte sletterne ved centrum som landingplads. Under krigen blev landingsforholdene forbedret, og efter krigen fik flyvepladsen et betondække, som gav den det udseende, den har i dag.

Den tyske besættelsesmagt oprettede en fangelejr for sovjetiske, polske og jugoslaviske fanger, der blev sultet, mishandlet og tvunget til slavearbejde (udbygningen af Nordlandsbanen) for NSB. Lejren hadde 158 overlevende fanger ved befrielsen i maj 1945.

Kultur 
I kommunecenteret findes der et sydsamisk kulturcenter. Kommunen deltog i Skulpturlandskap Nordland med skulpturen Alveborg.

Noter

Eksterne henvisninger 

 Portal for Hattfjelldal 
 Kultur i Hattfjelldal på kort fra Kulturnett.no
 Hattfjelldal Flyklub 

Kommuner i Nordland
Middelhavsdialogen

Middelhavsdialogen blev startet i 1994 som et forum for samarbejde mellem NATO og syv lande i Middelhavsområdet. Formålet med samarbejdet var at øge regionens sikkerhed og stabilitet ved at opnå en fælles forståelse, og at ændre landenes holdning til NATO. Dialogen reflekterer at NATO mener at sikkerhed i Europa er forbundet med sikkerhed og stabilitet i middelhavsområdet.

Medlemslande 
Dialogen startede med fem medlemslande, og har fået to mere siden da. Der er ikke planer om at udvide med flere medlemslande.

  (marts 2000)
  (februar 1995)
  (februar 1995)
  (november 1995)
  (februar 1995)
  (februar 1995)
  (februar 1995)

Styrket samarbejde 
I 2004 styrkedes Middelhavsdialogen på et topmøde i Istanbul, og blev hvad NATO kalder et "ægte partnerskab," med en række nye mål: Styrkelse af den politiske dialog, større interoperabilitet, en forsvarsreform og terrorbekæmpelse.

16. oktober 2006 indgik Israel og NATO det første Individuelle Samarbejdsprogram (ICP) i den styrkede Middelhavsdialog. Israel vil bidrage til NATO's flådeoperation Operation Active Endeavour. ICP aftalen dækker mange områder af fælles interesse, så som bekæmpelse af terrorisme, og fælles militære øvelser i Middelhavet.

NATO forventer at underskrive yderligere ICP aftaler med andre medlemmer i dialogen.

Referencer

Eksternt link 
 Middelhavsdialogens hjemmeside

NATO
Etableret i 1994
Michael Outzen

Michael Outzen (født 24. januar 1982) er en dansk racerkører. Han debuterede i Danish Touringcar Championship i 2006.

Karrieren kort 

 1996 Nummer fem i DM i karting Intercontinental A Junior.
 1998 Nummer fem i DM for Formel Ford 1600. 
 1999 Nummer fem i DM for Formel Ford 1800. 
 2000 Danmarksmester i Formel Ford 1800. 
 Deltagelse i den britiske vinterserie i Formel Renault.
 2001 Nummer ni i dansk Formel Renault 2000 Cup.
 2002 Nummer ti i DM for Formel Ford 1800. 
 2003 Vinder af Socko Super Cup. 
 2004 Vinder af Socko Super Cup.
 2005 Vinder af Special Saloon Cup. Vinder af Padborg Park 4 Timer.

Eksterne henvisninger 
 Michael Outzens officielle hjemmeside 
 Michael Outzens motorsportshold 
 Fansite – Michael Outzen

Motorsportsfolk fra Danmark
Jens Runge

Jens Runge (født 28. november 1961) er en dansk guitarist, producer og studiemusiker. Han har spillet og turneret med blandt andre Hanne Boel, Kasper Winding, Sanne Salomonsen, Tamra Rosanes, Søs Fenger, Anne Linnet, Zindy Laursen og med sin bror Søren Runge; Han er også bror til skuespillerinden Trine Runge.

Jens Runge har deltaget som musiker i adskillige husorkestre ved tv-shows såsom "Venner for livet" på TV 2 med Sha Li Mar og Zindy Kuku Boogaloo.

Medvirker bl.a. på følgende albums 

 Hanne Boel, : Dark Passion (1990)
 Kinda Soul (1992)
 Michael Learns To Rock: Colours (1994)
 Boel & Hall: S/T (2000)
 Zindy Kuku Bogaloo: S/T (2001)
 Rollo & King: Det nye Kuld (2001)
 Sha-Li-Mar: S/T (2002)
 Rasmus Nøhr, : S/T (2004)
 Electric Guitars: Hero of mine (2013)

Eksterne henvisninger 
 

Guitarister fra Danmark
Danish Touringcar Championship

Danish Touringcar Championship (forkortet DTC) er en dansk løbsserie, inden for motorsport, der startede i 1998 og sluttede i 2011, efter sammenlægning med den svenske motorsportsserie, til STCC. Reglerne for bilerne lægger sig tæt op af det internationale WTCC (S-2000).

I udviklingsfasen blev løbsserien både kaldt Pro-Am & Dansk Touringcar Challenge. Det første år var der 12 biler til start, i en blanding af amatører og 5 professionelle kørere (John Nielsen, Kris Nissen, Kurt Thiim , Jan Magnussen og Jason Watt).

Første løb blev afviklet 2. maj 1999 på Jyllandsringen.

I 2011 blev DTC slået sammen med Swedish Touring Car Championship (Scandinavian Touring Car Championship) på grund af den manglende deltagelse af danske teams. Dog vender DTC forkortelsen tilbage i 2012 som Danish Thundersport Championship.

Baner 

DTC afvikles hovedsageligt på danske baner i Jylland. Der køres flest løb på Jyllandsringen og derudover køres der på Padborg Park og Ring Djursland. I nogle af de tidligere sæsoner har der været løb i udlandet, hovedsageligt i Sverige hvor der har været kørt på Ring Knutstorp, Mantorp Park og Sturup Raceway. Udover Sverige har DTC også været i Holland hvor der blev kørt på Circuit Park Zandvoort.

Mesterskaberne 

Der er fire forskellige mesterskaber med i DTC.

Kørermesterskabet: Det mesterskab, der er mest prestigefyldt at vinde, og alle undtaget Invitation Only kørerne tæller. Kørerne får point for deres placering efter hvert heat.
I Slutstillingen fratrækkes hver kørers fem dårligste resultater. Dog kan man ikke fratrække heat hvor man er blevet diskvalificeret eller det sidste heat i sæsonen.

 Vinder: 20 point
 Nr. 2: 17 point
 Nr. 3: 15 point
 Nr. 4: 13 point
 Nr. 5: 11 point
 Nr. 6: 10 point
 Nr. 7: 9 point
 Nr. 8: 8 point
 Nr. 9: 7 point
 Nr. 10: 6 point
 Nr. 11: 5 point
 Nr. 12: 4 point
 Nr. 13: 3 point
 Nr. 14: 2 point
 Nr. 15: 1 point

Team: Hvert team må kun have to biler, der tæller med i teammesterskabet, og bilerne skal være af samme fabrikat. Der gives point efter samme system som for kørerne.

DTC Cup: Da DTC efterhånden blev mere domineret af professionelle køre valgte man et indføre et separat mesterskab for privatkørere, for at gøre DTC mere attraktivt for folk der ikke er fuldtidsracerkørere, og ikke har de samme midler som store team. DTC Cuppen blev indført i 2003. Privatkørerne deltager også i det almindelige kørermesterskab.

Invitation Only: Op til sæsonen 2009 var der sket et fald i antallet af deltagere, og derfor valgte ledelsen at invitere nogle kørere med biler, der ikke levede op til det almindelige reglement, men alligevel var omtrent lige så hurtige. Invitation Only kørerne kan ikke deltage i det almindelige mesterskab.

Mestre

DTC Cup

Kørere Teams 2009

Kilder

Eksterne henvisninger 
 DTCs officielle hjemmeside

Touringcar Championship
Bashy Quraishy

Bashy Quraishy (født 1945 i Indien) er debattør, politiker, minoritetskonsulent og forfatter. Han var integrationsordfører for det nu nedlagte parti Minoritetspartiet, formand for Fair Play og tidligere formand og næstformand for Paraplyorganisationen for Etniske Mindretal (POEM).

Biografi 
Bashy Quraishy er født i Indien og opvokset i Pakistan. Han kom til Danmark første gang i 1970 og har boet her permanent siden 1985. Fra 1992 har han arbejdet fuldtids med politik, primært indvandrerpolitik. Han har jævnligt været benyttet som kommentator i medierne i sager om integration.

Bibliografi 
 Jeg er ikke racist, men... Etnisk Debatforum 1996.
 Mit Europa? Etniske minoriteters livsvilkår i EU Etnisk Debatforum 1997.
 Fra Punjab til Vesterbro Etnisk Debatforum 1999.
 Dansk identitet set med brune øjne, Tiderne skifter,

Referencer

Kilder 
 The Daily Telegraph, April 6, 2002 – Denmark leads the 'racist reaction' – By Toby Helm in Copenhagen
 The Guardian, Saturday June 29, 2002 – Danes justify harshest asylum laws in Europe – by Andrew Osborn in Copenhagen

Ekstern henvisning 
 Bashy Quraishys hjemmeside 

Politikere fra Minoritetspartiet
Debattører fra Danmark
Faglitterære forfattere fra Danmark
Dansksprogede forfattere fra Danmark
Deltagere i Big Brother (Danmark)
Svanninge Kirke

Svanninge Kirke er en kirke i Svanninge Sogn på sydfyn.

Svanninge kirke ligger i den lille landsby Svanninge uden for Faaborg.

Eksterne kilder og henvisninger 
 Svanninge Kirke hos KortTilKirken.dk

Kirker i Faaborg-Midtfyn Kommune
Kirker i Fyens Stift
Kirker i Svendborg Amt
Krysopras

Krysopras eller ældre: chrysopras (af græsk chrysos (= "guld") + prason (= "porre")) er et mineral som også anvendes til smykkesten. Den er en variant af kalcedon (som på sin side er en form af mikrokrystallinsk kvarts), der indeholder små mængder af nikkel. Den er normalt friskgrøn, men findes også i dybtgrønne varianter. Den betegnes som mikrokrystallinsk, og det betyder, at den er sammensat af krystaller, der er så små, at de ikke kan genkendes som adskilte partikler med det blotte øje. Dette gør den forskellig fra f.eks. bjergkrystal, ametyst, citrin og andre varianter af krystallinsk kvarts, der stort set er gennemsigtige og dannet som sekssidede krystaller. Blandt de andre typer af mikrokrystallinsk kvarts kan nævnes agat, karneol og onyx. Til forskel fra mange ugennemsigtige medlemmer af kvartsgruppen er det farven, som er det tiltalende hos krysopras og ikke striber eller mønstre. Krysopras dannes ved en vidtgående erodering af nikkelholdigt serpentin eller andre ofiolitiske bjergarter til laterit.

På grund af den relative sjældenhed og usædvanlige, grønne farve er krysopras en af de mest værdifulde kvartstyper. Eksemplarer i høj kvalitet prissættes som fin jade, som stenen ofte bliver forvekslet med. Slebet som cabochon (en glat, kuplet smykkesten med flad bund) er den eftertragtet som fin ametyst. Ligesom andre former for kvarts har krysopras en hårdhed på 6-7 på Mohs' hårdhedsskala og et muslet brud som hos flint.

Til forskel fra smaragd, der har sin smukke, grønne farve fra et kromindhold, skyldes krysoprasens farve ganske små mængder af nikkel, som er indbygget i stenens struktur. Dette nikkel skal efter sigende findes som små plader af det talkum-lignende mineral willemsit. De bedst kendte krysopraslejer findes i Queensland, Vestaustralien, Tyskland, Polen, Rusland, Arizona, Californien og Brasilien. I australske lejer findes krysopras som årer eller knuder sammen med brun goethit og andre jeroxider i en magnesiumrig saprolit, der ligger under en kappe af jern og silicium.

Bibelsk omtale 
Krysopras er den tiende ædelsten, der nævnes i Johannes' Åbenbaring 21:20 blandt de tolv slags, som skal danne gundsten for bymuren i det "Ny Jerusalem".

Eksterne links 
 Mindat.org
 Queensland government site 

Smykkesten
Kvartsvarianter
Alexander Kølpin

Alexander Kølpin (født 1. juni 1965 i Charlottenlund) er en dansk instruktør, skuespiller og tidligere balletdanser.

Karriere 
Han er uddannet som danser på Det Kongelige Teaters Balletskole, blev tilknyttet Den kongelige ballet i 1981 og udnævnt til solodanser i 1988. I 1993 blev han udnævnt til verdens bedste mandlige danser.

Han grundlagde Copenhagen International Ballet i 1991 og har bl.a. lavet forestillingen Fire Play med Safri Duo. Som skuespiller har han bl.a. medvirket i Casino Moonlight på Østre Gasværk og i forestillingen Det bare mænd.

Privatliv 
Privat har han dannet par med danserne Anne Marie Vessel, som han har et barn med, og Rose Gad.

Han var i 13 år gift med psykolog Sarah Zobel Kølpin. De blev skilt i 2012. De har to børn sammen. I en periode i 2013 dannede han par med Ibi Støving.

Referencer

Eksterne henvisninger 
 

Kunstnere fra Danmark
Skuespillere fra Danmark
Balletdansere fra Danmark
Personer i Kraks Blå Bog
Personer fra Charlottenlund
Alexander Kølpin (flertydig)

Alexander Kølpin kan henvise til flere personer:

 Alexander Kølpin (danser) – balletdanser, instruktør og skuespiller, født 1965
 Alexander Kølpin (kirurg) – kirurg, født 1731, død 1801
Skt. Anna Kapel

Skt. Anna kapel er en kirkeruin på kirkegården ganske tæt ved Gudhjem Kirke på Bornholm. Skt. Anna kapel blev opført i 1200-tallet som kystkapel for de mange bornholmske og tyske fiskere, der i middelalderen drev sildefangst omkring Bornholm. Kapellet blev opført i kløvet kamp og tegl og viet til Sankt Anna (Jesu mormor). Det oprindelige, romanske kapel med smalt kor og bredere skib blev i middelalderen ændret til et gotisk langhus. 

Sagnet fortæller, at det var en greve, som byggede Skt. Anna kapel, efter at han var blevet reddet fra havsnød. Kapellet skulle have ligget på Nørresand, men hvad man her opførte om dagen, forsvandt om natten. Først da man valgte det nuværende sted, blev kapellet fuldført.

Bygningen målte ca. 17,5 x 6,5 m og var ca. 3,7 m høj. Den var bygget som en kassemur af utilhugget, men i hjørnerne kløvet granit, med fyld af rullesten og brokker af munkesten lagt i den bornholmske cementmørtel. Omkring dør- og vinduesåbningerne var der benyttet teglsten. Taget var hængt med munk- og nonnetagsten. Et våbenhus blev tilføjet ved kapellets nordfacade efter reformationen i 1536.

I 1776 blev kapellet yderligere ombygget. Bygningen blev forhøjet med 1 meter og fik et nyt tagværk med muret spidsgavl mod vest og halvvalm mod øst. Desuden blev der over vestgavlen opsat et pyntespir og en klokkestol. Den blev i 1870 erstattet af en ny af form som et lysthus, placeret lige bag spiret.

Efter reformationen har kapellet til stadighed været fattigt og i ret dårlig stand. Det og behovet for en større kirke medførte, at en ny kirke blev opført i 1893. Kapellets videre skæbne delte byen i to lejre. Tilhængere af en nedrivning argumenterede med, at der var et stærkt behov for at udvide kirkegården, hvorfor kapellet burde nedrives, så jorden kunne blive inddraget til gravsteder.

Et forsøg på bevaring af kapellet blev ikke imødekommet af ministeriet, der gav tilladelse til nedrivning på betingelse af, at kapellet blev bevaret som ruin med murene i 1 meters højde. Da modstanderne af nedrivningen ville forelægge sagen for Nationalmuseet, skyndte man sig at sprænge kapellet i luften, inden en eventuel fredning kunne blive iværksat.

På vestgavlen opsatte Bornholms Marineforening i 1940 en stentavle over 11 finske søfolk, der druknede ved Alexander og Dyggans forlis 22. maj 1840 ud for Gudhjem.

Litteratur
Udateret informationstavle ved kapellet opsat af Skov- og Naturstyrelsen.

Gudhjem
Lokaliteter på Bornholm
Religiøse bygninger
Kirke- og klosterruiner i Danmark
Bornholms historie
Shigella

Shigella er en Gram-negativ stavformet bakterie af Enterobactericeae-familien, som kan forårsage infektioner hos mennesker.

Der findes 40 forskellige serotyper af Shigellabakterier, der er inddelt i 4 forskellige grupper (Shigelloser) efter serologiske egenskaber og fermentationsreaktioner.

Shigelloser: 

 Gruppe A: Shigella dysenteriae, type 1 og type 2
 Gruppe B: Shigella flexneri
 Gruppe C: Shigella boydii
 Gruppe D: Shigella sonnei

Bakterien formerer sig ved temperaturer mellem 10-45 °C. Den er hårdfør overfor kulde og frysning, relativt hårdfør overfor syre, men følsom for indtørring og lys. Den dræbes let af desinfektionsmidler og ved kogning. 

Dysenteri og shigellose er synonymer for Shigellainfektion.

Shigellose er en vand- og fødevarebåren infektion og stammer fra human fækal forurening. Bakterien findes udbredt i hele verden, men er især et problem i udviklingslandene og andre områder med lav hygiejnestandard.
Inkubationstiden for en Shigellainfektion er ca. 12 timer og symptomerne afhænger af serotypen. Den infektiøse dosis af Shigella er meget lav, mindre end 200 bakterier er nok til at forårsage sygdom i raske individer. Den lave infektiøse dosis forklarer, hvorfor sekundær smitte (smitte fra person til person) er meget høj og dermed et problem i overbefolkede områder.
 
I Storbritannien diagnosticeres mellem 20.000 og 50.000 tilfælde af shigellose årligt. Det faktiske antal smittede menes at være langt højere. På verdensplan skønnes det, at Shigella inficerer mere end 200 millioner mennesker om året.

Shigella sonnei er årsag til milde symptomer og viser sig i form af 2-10 løse afføringer i løbet af første døgn, hvorefter afføringsfrekvensen aftager over en uges tid. Der er sjældent blod i afføringen, mavesmerter, temperaturforhøjelse eller ekstraintestinale symptomer (påvirket almentilstand eller bakteriæmi).

De øvrige shigelloser giver derimod anledning til et mere akut og alvorligt sygdomsbillede med blod- og pustilblandet afføring, feber, opkastning og påvirket almentilstand (dysenteri), samt kraftig tenesmi (smertefuld afføring) senere i forløbet.

Der kan tilstøde komplikationer som dehydrering, nyresvigt, tarmperforering og sekundær sepsis. Shigella dysenteriae kan medføre HUS.

Dødelighed forefindes ikke ved Shigella sonnei serotypen, undtagen i aldersekstremerne (spædbørn og ældre svækkede individer).
Ved ubehandlet infektion er dødeligheden for Shigella flexneri og Shigella boydii serotyperne ca. 5 %, og ved Shigella dysenteriae serotypen ca. 20 %. Tilstøder der sekundær sepsis er dødeligheden optil 46 %.

Se også 
 Antibiotikaresistens

Proteobakterier
Parasitter
Step (flertydig)

Step betyder trin, og kan henvise til flere ting:

 Step – akrobatisk dans, hvis rytme angives ved fodslag med hæl og tå
 Step aerobic – konditionstræning med brug af en 10-25 cm høj stepbænk
 Step (film fra 1977) – sovjetisk spillefilm fra 1977 af Sergej Bondartjuk

Se også
 Step-motor – elektromotor hvis bevægelser kan styres i små vinkeltrin
 Quickstep – hurtig selskabsdans i 4/4 takt
Nyquist-rate

I signalbehandling defineres Nyquist-raten oftest som den frekvens der er to gange den maximale frekvens i et analogt signal:
 fNR = 2 fmax
Noget forvirrende er denne definition forskellig fra den måde man sædvanligvis definerer Nyquist-frekvensen på!

Nyquist-raten angiver den samplingsfrekvens hvor der vil opstå aliasering:
Hvis et analogt signal ikke samples med en samlingsfrekvens på over dens Nyquist-rate, da vil (dele af) signalet blive "foldet ned" til lavere frekvenser.

Harry Nyquist har givet navn til Nyquist-raten.

Henvisninger 

Digital signalbehandling
Roskilde Museum

Roskilde Museum er et statsanerkendt kulturhistorisk lokalmuseum for Roskilde og omegn. Museet formidler Roskilde by og omegns historie gennem udstillinger med rige fund fra byens historie. 

Roskilde Museum er besøgssted under Museumskoncernen ROMU der udgøres af 10 museer i Roskilde, Lejre og Frederikssund Kommuner.

Museets leder er Morten Thomsen Højsgaard.

Afdelinger 
Roskilde Museum er en del af Museumsorganisationen ROMU, der udgøres af følgende museer:
 Håndværkermuseet – Børge Dahls samling
 Lejre Museum
RAGNAROCK - Museet for pop, rock og ungdomskultur
 Lützhøfts Købmandsgård – Brdr. Lützhøfts Eftf. i Ringstedgade, herunder Slagterbutikken O. Lunds Eftf.
 Domkirkemuseet i Roskilde Domkirke
 Tadre Mølle – Kulturhistorisk museum og naturcenter i Hvalsø
 Frederikssund Museum, Færgegården – Museum for Frederikssund og omegn, også kaldet Færgegården

Indtil 2012 fandtes også Fjordcenter Jyllinge, der var museum og lokalhistorisk arkiv for Gundsø. Det blev lukket i 2012 på grund af besparelser.

Referencer

Eksterne Henvisninger 
 Roskilde Museums hjemmeside
 Kort: Roskilde Museum, OpenStreetMap 

Historiske museer i Danmark
Museum
Museer etableret i 1929
Statsanerkendte museer i Danmark